钦定古今图书集成/理学汇编/经籍典/第089卷 > 《进士策问》韩愈
## 钦定古今图书集成/理学汇编/经籍典/第089卷 > 《进士策问》韩愈

问《易》之说曰：“乾健也。”今考《干》之爻，在初者曰“潜龙勿
用”，在三者曰“夕惕若，厉，无咎”，在四者亦曰“无咎”，在上
者曰“有悔。”卦六位，一勿用，二苟得无咎，一有悔，安在
其为健乎？又曰：“《干》以易知，《坤》以简能。”干之四位既不
为《易》矣，坤之爻又曰：“龙战于野”，战之于事，其足为简
乎？《易》，六经也，学者之所宜用心。愿施其词，陈其义焉。